Nuvykęs į Radviliškį, 1913 m. sausio 13 d. vietos klube pastatė Miko Petrausko operetę „Kaminkrėtys ir malūnininkas"". 1914–1917 m. vargonininkavo ir vadovavo chorui Viekšniuose (Akmenės raj.), 1918–1919 m. mokytojavo Paežerių (Radviliškio raj.) pradžios mokykloje. Suorganizavo Paežerių ir Užuožerių kaimų jaunimo chorą, surengė vakarų – koncertų. Metus kitus mokytojavo ir vargonininkavo Mažeikiuose, Kaltinėnuose (Šilalės raj.), Aukštelkiuose (Radviliškio raj.), Subačiuje (Kupiškio raj.), Surdegyje (Anykščių raj.).

Vilnohirskas (ukr. Вільногірськ) – srities pavaldumo miestas Ukrainoje, Dniepropetrovsko srityje, į vakarus nuo Dnieprodzeržinsko. Geležinkelio stotis prie Dniepropetrovsko–Kryvyj Riho linijos. Veikia kalnų metalurgijos kombinatas (titano rūdų gavyba ir apdirbimas), stiklo gamykla, spalvotųjų metalų ir gelžbetonio gamyklos.

2003 metais Sheryl Crow išreiškė savo protestą prieš karą Irake pasirodydama laidoje „Good Morning, America“ vilkėdama marškinėlius su užrašu „I don’t believe in your war, Mr. Bush!“, o Grammy apdovanojimuose, grodama scenoje kartu su Kidu Rocku, turėjo didelį Taikos ženklą ir gitaros juostą su užrašu „No War“.

Manoma, kad netoli Savalu jorubai įkūrė miestą Ilodžį, kuris tapo jų karalystės sostine ir išų subetnoso formavimosi pradžia. Vėliau fonams giminingi mahiai sugriovė Ilodžį ir išstūmė išus į šiaurę, kur jie įkūrė Išos karalystę su sostine Bantėje. Mahiai įkūrė Savalu karalystę, kurios dinastija tęsiasi iki mūsų dienų.

Piliakalnis įrengtas atskiroje kalvoje. Aikštelė keturkampė, orientuota pietų – šiaurės kryptimi, 43x20 m dydžio. Šlaitai vidutinio statumo, 7-8 m aukščio, rytuose vos 2 m.

Nikolajus Michailovičius Goluško (Николай Михайлович Голушко, g. 1937 birželio 21, Kazachijos TSR) – TSRS KGB darbuotojas, vadovavo Rusijos Federacijos saugumo ministerijai (Министерство безопастности Российской Федерации) ir Federalinei kontržvalgybos tarnybai (Федеральная служба контрразведки), TSRS Aukščiausiosios tarybos deputatas, vėliau TSRS Liaudies deputatas. Komunistų partijos narys, turi karinį generolo pulkininko laipsnį.

Universitetas įkurtas V a. pirmoje pusėje. Jis suklestėjo valdant Guptų dinastijai. Po jos Palos imperijos valdovai toliau globojo šią įstaigą. Apie Nalandą rašė garsus VI a. kinų budistas keliautojas Xuanzang. Universitete dėstė 2 tūkst. mokytojų, mokėsi 10 tūkst. studentų, jam priklausė devynaukščiai pastatai, 6 šventyklos ir 7 vienuolynai, bibliotekoje buvo saugoma šimtai tūkstančių knygų. Pasak Xuanzang, norintiems studijuoti universitete buvo taikoma ankstyvųjų stojamųjų egzaminų praktika: atvykėliams diskusijų metu buvo užduodami sudėtingi klausimai. Nesugebėję į juos atsakyti nebeturėdavo minties prisijungti prie šios įstaigos.

Kelias prasideda Marijampolėje, Vilkaviškio g. Eina per Marijampolės savivaldybės ir Vilkaviškio rajono savivaldybės teritoriją. Šalia kelio yra šios gyvenvietės – Vilkaviškis, Maldėnai, Alvitas, Virbalis ir Kybartai. Kelias baigiasi Kybartuose, J.Basanavičiaus g., ties Lietuvos valstybės siena su Rusija.